La Congresul de la Berlin, Ristić a depus eforturi pentru a obține pentru Serbia avantaje mai mari decât îi fuseseră acordate prin Tratatul de la San Stefano. Secretarul său personal la congres a fost poetul și avocatul Laza Kostić. Hotărârile adoptate prin Tratatul de la Berlin prevedeau recunoașterea independenței totale a Serbiei față de Turcia și acordarea unui teritoriu de 10.000 km2. Această rectificare minoră a frontierelor i-a dezamăgit pe sârbi din cauza obstacolelor ivite acum în realizarea idealului național al unificării teritoriilor sârbești. Guvernul Ristić a devenit nepopular. El a fost forțat să demisioneze atunci când a refuzat să semneze un acord comercial cu Austria-Ungaria prin care Serbia ar fi devenit dependentă din punct de vedere economic de această țară.